ບັນດາສະມາຊິກ ສະພາຕ່ຳ ພັກເດໂມແຄຣັດ ວາງແຜນ ຈະສືບສວນ ການແຊກແຊງ ຂອງ ຣັດເຊຍ ຕໍ່ໄປ 
ບັນດາສະມາຊິກ ຂອງຄະນະກຳມະການ ຈາກພັກຣີພັບບລີກັນ ທີ່ມີສຽງສ່ວນຫຼາຍ ກ່າວວ່າ ການສືບສວນເບິ່ງ ການພົວພັນ ເຂົ້າໃນການເລືອກຕັ້ງ ປີ 2016 ຂອງຣັດເຊຍ ໂດຍຄະນະ ໄດ້ເສັດສິ້ນລົງແລ້ວ.
ບັນດາສະມາຊິກສະພາ ສັງກັດພັກເດໂມແຄຣັດ ທີ່ຢູ່ໃນ ຄະນະກຳມະການສືບລັບ ຂອງ ສະພາຕ່ຳ ສະຫະລັດ ໄດ້ກ່າວໃນວັນອັງຄານວານນີ້ ວ່າ ພວກເພິ່ນ ຈະພະຍາຍາມສືບຕໍ່ ທຳການສືບສວນ ເບິ່ງການພົວພັນເຂົ້າໃນການເລືອກຕັ້ງ ປີ 2016 ຂອງຣັດເຊຍ ຫຼັງຈາກ ທີ່ ບັນດາສະມາຊິກຂອງຄະນະກຳມະການ ຈາກພັກພັບບລີກັນ ທີ່ມີສຽງສ່ວນຫຼາຍ ໄດ້ ກ່າວວ່າ ການສືບສວນຂອງຄະນະນີ້ ໄດ້ເສັດສິ້ນລົງແລ້ວ ສ່ວນທ່ານ ແອດຳ ຊີຟ (Adam Schiff) ສະມາຊິກສະພາຕ່ຳ ສັງກັດພັກເດໂມແຄຣັດ ທີ່ຢູ່ໃນຄະນະກຳມະການດັ່ງກ່າວ ໄດ້ເປີດເຜີຍ ລາຍງານ 22 ໜ້າ ທີ່ໃຫ້ລາຍລະອຽດ ໃນແຕ່ລະແຖວຂອງການສືບສວນສອບສວນ ເຊິ່ງບັນດາສະມາຊິກພັກເດໂມແຄຣັດ ເຊື່ອ ວ່າ ຍັງຄວນຕ້ອງຕິດຕາມຕໍ່ໄປພ້ອມໆກັນກັບລາຍຊື່ຂອງບັນດາເຈົ້າໜ້າທີ່ທຳນຽບຂາວ ບັນດາເຈົ້າໜ້າທີ່ ຄະນະໂຄສະນາຫາສຽງ ແລະບັນດາສະມາຊິກ ຂອງປະຊາຄົມສືບລັບ ຜູ້ທີ່ຄວນຈະຖືກສຳພາດນັ້ນ ທ່ານ ຊີຟ ໄດ້ກ່າວວ່າ ຮ່າງບົດລາຍງານຂອງພັກຣີພັບບລີກັນ ກ່ຽວກັບການສືບສວນ ຂອງ ຄະນະກຳມະການ ໄລຍະນຶ່ງປີ ນັ້ນ ສະມາຊິກສະພາຕ່ຳ ທ່ານ ໄມ ຄອນນາເວ ທີ່ສັງກັດພັກຣີພັບບລີກັນ ຈາກລັດ ເທັກຊັສ ຜູ້ນຳພາການສືບສວນ ໄດ້ກ່າວໃນວັນຈັນທີ່ຜ່ານມານີ້ ດ້ວຍການບັນລະຍາຍເຖິງບົດ ລາຍງານ ວ່າ ຄະນະກຳມະການນີ້ ລະຫວ່າງ ຣັດເຊຍ ແລະຄະນະໂຄສະນາຫາສຽງຂອງປະທານາທິບໍດີ ດໍໂນລ ທຣຳ ທ່ານ ຄອນນາເວ ໄດ້ກ່າວຕໍ່ໄປວ່າ  ແຕ່ອັນນັ້ນ ເປັນພຽງການແຕ່ງເລື່ອງ ຂອງພວກຜູ້ຂຽນ ເທົ່ານັ້ນ ທີ່ອາດຈະຫັນປ່ຽນ ພວກທີ່ຕິດຕໍ່ນຳເຫຼົ່ານັ້ນ ໃຫ້ກາຍເປັນ ບົດລາຍງານເມື່ອເດືອນມັງກອນ ປີ 2017 ໂດຍ ປະຊາຄົມສືບລັບ ສະຫະລັດ ໄດ້ປະເມີນ ຜົນວ່າ ປະທານາທິບໍດີ ວລາດີເມຍ ປູຕິນ ຂອງຣັດເຊຍ ໄດ້ສັ່ງໃຫ້ລະດົມການໂຄສະນາ ທີ່ມີອິດທິພົນ ເພື່ອແນໃສ່ການເລືອກຕັ້ງ ສະຫະລັດ ແລະ ທີ່ວ່າ ທ່ານ ແລະລັດຖະບານ ຂອງທ່ານໃຫ້ທ່ານທຣຳ ມີໂອກາດເອົາຊະນະຄູ່ແຂ່ງ ຈາກພັກ ເດໂມແຄຣັດ ທ່ານນາງ ຮີລລາຣີ ຄລິນຕັນ ຮ່າງບົດລາຍງານຂອງພັກຣີພັບບລີກັນ ກ່າວ ວ່າ ຕົນກໍເຫັນດີນຳການປະເມີນຜົນດັ່ງກ່າວ ໂດຍກ່າວວ່າ ທ່ານ ຄອນນາເວ ປາກົດວ່າ ໄດ້ປ່ຽນການສະຫລຸບຜົນ ໃນການໃຫ້ຄຳເຫັນ ເມື່ອວັນ ອັງຄານວານນີ້ ໂດຍກ່າວວ່າ ມັນເປັນທີ່ຈະແຈ້ງແລ້ວວ່າ ຣັດເຊຍ ມີເຈດຕະນາ ຈະເຮັດ ໃຫ້ທ່ານນາງ ຄລິນຕັນ ເສຍປຽບ ແຕ່ວ່າ ອັນນັ້ນ ໝາຍຄວາມວ່າ ເປັນການຊ່ອຍທ່ານ ທຣຳ ຫຼືບໍ່ນັ້ນ ກໍຂຶ້ນຢູ່ກັບການຕີຄວາມໝາຍ